**PLANI MËSIMOR**

**PËR FORMIMIN FILLESTAR**

**PËR**

**VITIN E DYTË AKADEMIK**

**2016-2017**

**NË SHKOLLËN E MAGJISTRATURËS**

**REPUBLIKA E SHQIPËRISË**

**SHKOLLA E MAGJISTRATURËS**

**KËSHILLI DREJTUES**

**1. Objektivat e përgjithshme të programit për magjistratët e vitit të II:**

Gjatë vitit të dytë programi i Shkollës së Magjistraturës synon që magjistratët:

* të forcojnë dhe thellojnë njohuritë e tyre teorike dhe praktike të marra në vitin e parë, drejt një praktike me karakter vëzhgues dhe pjesërisht aktive;
* të shohin drejtpërdrejt mënyrën e punës dhe të funksionimit të organeve të drejtësisë të të gjitha niveleve dhe shkallëve, si dhe institucioneve të lidhura me to, të tilla si: gjykatë, prokurori, Gjykatë Kushtetuese, Zyra e Rregjistrimit të Pasurive të Paluajtshme, zyra avokatie e noterie, Zyra e gjendjes civile, e të tjera;
* të njihen me aktet kryesore proçedurale në punën e gjyqtarit dhe prokurorit, dhe të familjarizohen e zhdërvjelltësohen me mënyrën e përpilimit të tyre;
* të praktikojnë vetë hartimin e akteve të nevojshme në punën e tyre sipas profilit që ata kanë në rastet konkrete praktike si dhe në ato të improvizuara nga pedagogët përgjegjës;
* të rrisin shprehitë dhe kapacitetet e nevojshme në diskutime praktike dhe debate për cështje të ndryshme gjyqësore;
* të rrisin aftësitë në shkrimin e materialeve teoriko-praktike, të tilla si, vendime gjyqësore, akte të ndryshme procedura, akt-akuza, tema, skenare për gjyqe imituese e të tjera të ngjashme me to.

**1.1 Qëllimi i specifikuar i programit mbështetur në profilin për gjyqtar:**

1. **Për kandidatët për gjyqtarë:**

Kandidati për gjyqtar realizon programin i cili synon dhënien e shprehive praktike lidhur me:

* Njohuritë mbi proçedurën e pranimit të kërkesë padive në gjykatë, rregullimeve të juridiksionit dhe të kompetencës dhe provave që i bashkangjiten kërkesë padisë, proçedurën e hedhjes së shortit, rregjistrimin e padisë, si dhe përgatitjen e dosjes gjyqësore;
* Njohjen me elementët praktik të proçedurës së gjykimit;
* Përgatitjen e kandidatit për drejtimin e seances gjyqësore, marrjen e provave në gjykim, marrjen e vendimeve të ndërmjetme dhe dhënien e vendimit përfundimtar ose jo përfundimtar;
* Studimin e vendimeve gjyqësore, për të fituar shprehitë e përgatitjes së tij në mënyrë ligjore, logjike dhe argumentuese;
* Përgatitjen e gjyqeve imituese në Shkollën e Magjistraturës nga kandidatët nën drejtimin e pedagogëve;
* Njohjen me gjykimet në të gjitha kolegjet, seksionet në shkallë të ndryshme të gjykimit;
* Njohjen me funksionimin e sektorëve ndihmës së gjykatës.
* Njohjen me proçedurën e gjykimit në Gjykatën e Apelit dhe Gjykatën e Lartë si dhe kufijtë e shqyrtimit të çështjes në këto gjykata.
* Njohjen me punën e prokurorëve, avokatëve dhe dhe pjesëmarrësve të tjerë të mundshëm në gjykim.

1. **Për kandidatët për prokurorë**

Kandidati për prokurorë realizojnë programin i cili synon dhënien së shprehive praktike lidhur me:

* Ndjekjen e proçesit penal në hetim e në gjykim dhe krijimin e shprehive praktike për aktet proçedurale që përpilohen nga prokurori;
* Njohjen me veprimtarinë praktike të policisë gjyqësore dhe veprimet kryesore që kryhen prej saj si dhe kontrolli i prokurorit mbi të;
* Pjesmarrjen në gjykime penale dhe njohjen e rolit të prokurorit në proçesin gjyqësor.
* Përgatitjen e hetimeve dhe gjyqeve imituese në Shkollën e Magjistraturës me rastet e konstatuara në praktike.
* Njohjen me padinë civile në proçesin penal dhe ushtrimi i kësaj të drejte ne praktikë nga prokurori.
* Njohjen me rolin e prokurorit në përfaqësimin e çështjeve në Gjykatën e Lartë.
* Njohjen me gjykimet për masat e sigurimit dhe disponimet e tjera që lidhen më të drejtat dhe liritë themelore të njeriut, (kontrolli i baneses, përgjimi, e të tjera).
* Njohjen e proçedurës së ekzekutimit të vendimeve penale nga prokurori.
* Pjesëmarrjen në gjykime në, Prokurorinë e Apelit, Prokurorinë e Apelit për Krimet e Rënda, si dhe Gjykatën e Lartë, për të njohur nga afër rolin e prokurorit përpara këtyre prokurorive dhe gjykatave.
* Njohjen me punën e gjyqtarëve, avokatëve dhe dhe pjesëmarrësve të tjerë të mundshëm në gjykim.

**2. Rrugët e realizimit të objektivave:**

Rrugët e realizimit të objektivave të përgjithshme të parashtruar më sipër mbështeten në aktivitetet e mëposhtme:

* 1. **Vëzhgim praktik (4) katër ditë në javë semestrin e parë dhe (3) tre ditë në javë semestrin e dytë** të punës dhe të akteve proçedurale në gjykata/prokurori dhe atashimin pranë një gjyqtari/prokurori me përvojë i cili do të ndjekë, sipas programit të Shkollës, mbarëvajtjen e praktikës së magjistratit.
* Përgatitja e projekt vendimeve ose projekt-aktesh të tjera proceduriale.
* Vizita të ndryshme për njohjen e procedurës së nxjerrjes së akteve administrative nga administrata shtetërore qëndrore dhe lokale, njohjen e proçedurës së ekzekutimit të vendimeve civile dhe titujve të tjerë ekzekutiv nga zyra e përmbarimit; njohjen e proçedurës së marrjes së denoncimeve dhe veprimeve në kqyrjen e vendit të ngjarjes nga oficerët e policisë gjyqësore në komisariatet e policisë, etj;
  1. **Pjesëmarrje aktive një ditë në javë në semestrin e parë dhe 2 ditë në javë në semestrin e dytë**, në auditoret e Shkollës së Magjistraturës, për:
* Zhvillimin e (4) katër kurseve me natyrë teoriko-praktike të formimit të përgjithshëm;
* Zhvillimi i (3) kurseve me natyrë praktike;
* Zhvillimin e Rubrikës -Debat dhe Diskutim Praktik- me trajtime nga praktika gjyqësore;
* Zhvillimin e sesioneve për përgatitjen e akteve gjyqësore në funksion të gjyqeve imituese;
* Organizimin e jo më pak se 6 gjyqeve imituese gjithë vitit, ku kandidatët për magjistratë përgatisin vetë skenarët dhe ndarjen e roleve mbështetur në rastet praktike;
* Përgatitja e raporteve mbi gjyqet e ndjekura nga kandidatët për magjistratë.
  1. **Përgatitja e temës së diplomës dhe eseve/artikujve për publikim**

Kandidatët për magjistratë, përgatisin dhe depozitojnë në sekretarinë e Shkollës së Magjistraturës temën e diplomës jo më vonë se 1 muaj nga data mbrojtjes. Për përgatitjen e temës magjistrati udhëhiqet nga një profesionist nga radhët e gjyqësorit/prokurorisë ose profesoratit të fakultetit të drejtësisë.

Temat e vitit të dytë do të orientoheni më fort drejt praktikës gjyqësore.

Mbrojtja bëhet përpara një jurie të caktuar nga Drejtori i Shkollës së Magjistraturës.

**Lista e temave mund të përzgjidhet paraprakisht nga pedagogët e shkollës në bazë të nevojës së praktikës gjyqësore për trajtesa hulumtuese, e kërkimore ose mund të propozohet nga kandidatët mbështetur në nevojat e praktikës gjyqësore.**

Përgatitja e esseve dhe artikujve si dhe seleksionimi nga pedagogu përgjegjës i atyre punimeve që janë të përshtatshme për botim në Revistën “Jeta Juridike” të Shkollës ose në periodik të tjerë juridik.

**3. Personat Përgjegjës:**

**3.1 Praktika e vitit të dytë**

Përgjegjës për praktikën e vitit të dytë do të jenë dy pedagogë efektiv të cilët do të ndihmohen në punën e tyre nga një gjyqtar, (për studentët kandidatë për gjyqtarë) dhe një prokuror, (për studentët kandidatë për prokuror).

Kryetari i Gjykatës dhe Prokurorisë ku do të zhvillohen praktikat do të jenë personat të cilët do të organizojnë, në bashkëpunim me pedagogët përgjegjës, mënyrën e realizimit të praktikës, përfshirë qarkullimin në sektorë të ndryshëm të institucioneve, frekuentimin, kontaktet individuale me gjyqtarë e prokurorë etj.

**4. Ngarkesa Mësimore Vjetore**

Ngarkesa Mësimore Vjetore për magjistratët e vitit II është **1336 orë, nga të cilat 960 orë praktikë në organet e drejtësisë dhe 376 orë në auditor.**

Praktika mësimore në Gjykatë e Prokurori do të zhvillohet 4 ditë në semestrin e parë dhe 3 ditë në semestrin e dytë, nga ora 800 deri në orën 1600.

Diskutimi në auditoret e Shkollës do të jetë **1 ditë në javë semestrin e parë** **dhe 2 ditë në javë semestrin e dytë,** nga ora 830 – 1630.

Viti akademik është i ndarë në dy semestra:

Sem. I – rë 18 javë (3 Tetor 2016 - 10 Shkurt 2017).

Sem. II-të 18 javë (13 Shkurt 2016 – 16 Qershor 2017).

Ngarkesa mësimore do të specifikohet si më poshtë:

**A) Ngarkesa e Programit të vitit të dytë**

**Programi i vitit të dytë do të ketë një ngarkesë mësimore me shumë komponentë praktikë,** nga të cilat **vetëm 66 orë janë me natyrë teorike të formimit të përgjithshëm,** ndërsa pjesa tjetër është praktikë vëzhguese, hulumtuese, krijuese, aktruese, debatuese, diskutuese, etj, e specifikuar si më poshtë:

* Në total **janë 1336 orë** ngarkesë mësimore dhe praktike;
* **960 orë janë praktikë vëzhguese** në organet e drejtësisë dhe institucione të tjera;
* **376 orë janë të formimit praktik** në një ditë në javë në shkollë semestrin e parë dhe dy ditë në javë semestrin e dytë dhe,

**Nga këto 66 orë janë kurse teorike të formimit të përgjithshëm** në një ditë në javë në shkollë semestrin e parë dhe dy ditë në javë semestrin e dytë.

**B) Mënyra e organizimit të programit të vitit të dytë do të jetë si më poshtë:**

* **4 ditë në javë në praktikë - 1 ditë në javë në shkollë - Semestri I;**
* **3 ditë në javë në praktikë - 2 ditë në javë në Shkollë - Semestri II.**

**B/1 Gjatë një dite në javë në shkollë** do të kryhen këto aktivitete:

1. **Kurse me natyrë teoriko-praktike të formimit të përgjithshëm në 4 (katër) kurse si p.sh, : (1)** Psikologjia dhe komunikimi, (2) Anglishtja ligjore, (3)Aspekte praktike të Informatikës ligjore, dhe (4) Kriminalistikë.

**2. Kurse me natyrë praktike 3 (tre) si p.sh, :**

**(1)** Klinika Ligjore dhe Shkencore,

(2) Aftësimi i prezantimit të çështjes në gjyq;

(3) Shkrimit dhe arsyetimit ligjor, (pjesa e dytë).

**3.** Në **Rubrikën Debat** do të ketë trajtime nga praktika gjyqësore si dhe përgatitje të dosjeve për gjyqin imitues në një ose disa cështjeve konkrete gjyqësore të tilla si për shembull: nga fusha e sigurimeve, e kriminalistikës, e mjekësisë ligjore, e kontabilitetit, e prokurimeve, e të tjera;

Në fillim të vitit akademik miratohen nga Këshilli Drejtues emrat e pedagogëve që do të japin këto njohuri, çfarë natyre do të kenë çështjet gjyqësorë me qëllim që të përfshijnë gjithë kurset e sipërpërmendur, sa çështje do të ketë çdo kurs, sa orë do të jetë kursi, sa ngarkesë do të mbulojnë pedagogët, etj. Disa kurse mund të bashkohen edhe brenda të njëjtës çështje, ose anasjelltas një kurs mund të përfshijë më shumë se sa 2-4 çështje. Kjo gjë do të jetë në varësi të problematikës që lidhet me praktikën gjyqësorë.

**4.** **Përgatitje e akteve ligjore të nevojshme për realizimine gjyqeve imituese, si dhe raportimeve për praktikën gjyqësore.** Çdo gjyq imitues do të ketë sesionin e tij të përgatitjes së akteve nga kandidatët. Aktet do të përgatiten në mënyrë të pavarur nga kandidatët sipas ndarjes së punës në grupe. Në auditor do të bëhen konkluzionet e versioneve finale të tyre.

**5.** Organizimi i jo më pak se 6 **gjyqe imituese në vit** sipas skemës:

**6.** Organizimi i temës së vitit të dytë dhe orientimi i saj më fort drejt praktikës gjyqësore.

Lista e temave mund të jetë përzgjedhur paraprakisht nga shkolla në bazë të nevojës së praktikës gjyqësorë për trajtesa hulumtuese, e kërkimore.

**B/2 Gjatë katër ditëve në javë semestrin e parë dhe dy ditëve në javë semestrin e dytë do të organizohet praktika vëzhguese në institucionet e mëposhtme:**

Gjykata e Shkallës së Parë Tiranë, Prokuroria e Rrethit Gjyqësor Tiranë, Gjykata Administrative, Gjykata e Krimeve të Rënda, Gjykata e Apelit Tiranë, Gjykata e Apelit për Krimet e Rënda, Gjykata e Apelit Administrativ, Gjykata e Lartë, Gjykata Kushtetuese, Prokuroria për Krimet e Rënda, Prokuroria e Apelit Tiranë, Prokuroria e Apelit për Krimet e Rënda, Njohja me punën në një Zyrë Avokatie, Avokati i Popullit, Avokati i Shtetit, Njohja e punës në një Qendër Ndërmjetësimi, Njohja e punës në një Qendër Arbitrazhi, Vizitë në Zyrën e Rregjistrit Tregtar, Vizitë në Zyrën e Rregjistrimit të Pasurive të Paluajtshme, Vizitë në një zyrë noteriale, Zyra e Përmbarimit, Shoqata "Refleksione", Qendra e Këshillimit për Gra dhe Vajza, Qendra për Nisma Ligjorë Qytetare, Qendra e të Drejtave të Njeriut në Demokraci, Strehëza për Gra dhe Vajza, Tiranë, Laboratori i kriminalistikës

**C) Metodologjia e punës një ditë në javë në auditor.**

Një mënyrë efikase për të siguruar lidhjen e njohurive teorike me ato praktike është caktimi i detyrave konkrete, të cilat duhen të kryhen nga kandidatët magjistratë, gjatë praktikës. Kjo mënyrë siguron gjithashtu një mbikqyrje më efikase dhe një vlerësim më objektiv.

Konkretisht, sugjerohet që kandidatët të shkruajnë raporte mbi gjyqet që ata ndjekin. Raporti ka disa komponetë, si më poshtë vijon:

* Përshkrimi i fakteve të çështjes që është shtruar për gjykim. Në këtë komponent, kandidatët magjistratë paraqesin shkurtimisht faktet relevante që gjyqtari duhet të marrë në konsideratë gjatë shqyrtimit dhe gjykimit të çështjes. **Në këtë mënyrë kandidatët trajnohen për të bërë seleksionimin e fakteve nga njëra anë, por edhe parashtrimin e tyre në mënyre llogjike dhe të rrjedhshme nga ana tjetër**. Idea është që një person i tretë, i cili nuk ka njohuri mbi çështjen, të jetë në gjendje të kuptojë se për cfarë faktesh bëhet fjalë dhe çfarë çështjesh ligjorë mbartin këto fakte.
* Përshkrimi i procedurës. Në këtë komponent të raportit, kandidatët magjistratë bëjnë një përshkrim të procedurës të ndjekur nga gjykata në seancë. Mbas përshkrimit të procedurës të ndjekur nga gjykata, kandidatët japin opinionin e tyre në lidhje me këtë procedurë. **Qëllimi i këtij komponenti është për të parë nëse procedura e ndjekur në praktikë është e njëjtë me atë që kandidatët kanë mësuar gjatë formimit të tyre teorik.** Pra, kandidatët duhet të konstatojnë ndryshime të mundshme ndërmjet teorisë dhe praktikës.
* Identifikimi dhe diskutimi i dy insituteve ligjorë që janë hasur gjatë gjykimit. Çdo gjykim përmban një sërë institutesh, qoftë materialë apo procedurialë. Për shembull, gjykimi në mungesë në gjyqin penal, aksesi në mbrojtësin ligjor, njoftimi etj (procedurë) ose tentativa, neglizhenca, dashja, etj (ligji material). Kandidatëve i kërkohet të identifikojnë dy (ose më shumë, por gjithsesi rekomandohet dy për të patur një produkt sa më konciz) institute, qoftë materialë apo procedurialë, që ata kanë vënë re gjatë gjykimit të çështjes. Mandej, kandidatët duhet të sqarojnë se në cilin kontekst këto institute janë shtruar për diskutim gjatë gjykimit. Mbasi është bërë kjo, kandidatët duhet të bëjnë një analizë të shkurtër teorike të instituteve përkatës. Analiza teorike vijon me një përshkrim të trajtimit të instituteve nga gjykata. Ky komponent mbyllet me një krahasim të teorisë me praktikën. **Qëllimi i këtij komponenti është identifikimi i diskrepancave të teorisë me praktikën.**
* Konkluzione.Raporti mbyllet me konkluzione ku fokusi është te marrëdhënia ndërmjet law in the books dhe law in action. Gjithashtu konkluzionet duhet të përmbajnë opinionin e kandidatëve në lidhje me ndryshimet mundëshme që ata kanë vënë re ndërmjet praktikës dhe teorisë. Pyetje të tilla si psh: përse mendoni që ka një ndryshim ndërmjet teorisë dhe praktikës, duhet të gjejnë përgjigje në këtë komponent. **Kjo i mundëson kandidatët të reflektojnë për atë çfarë ata kanë mësuar në shkollë dhe për çfarë kanë parë në praktikë.**

**Vlera e shtuar**

Një ushtrim i tillë ndihmon në njërën anë për strukutrimin e diskutimeve që ndodhin në shkollë në lidhje me praktikën që kandidatët ndjekin në vitin e dytë. **Diskutimi bëhet konkret dhe i fokusuar në ndërlidhjen e praktikës me teorinë.**

Në anën tjetër, **vlerësimi i kandidatëve për praktikën bëhet më konkret dhe më objektiv.** Çdo komponent i raportit mund të pikëzohet dhe totali i pikëve të marrë për çdo komponent përbën vlerësimin final të raportit.

Çështje logjistike

Së pari duhet theksuar që kandidatët duhet të vlerësohen për raportet që ata përpilojnë. Kjo do të thotë që **raporti duhet të shkruhet në kuadër të një kursi të caktuar.** Ka dy mënyra për të arritur këtë qëllim:

* Praktika është lëndë më vete. Kjo do të thotë që dy ose më shumë pedagogë janë përgjegjës për këtë lëndë.Gjithashtu, programi i lëndës duhet të parashikojë disa raporte përgjatë vitit të dytë. Numri i raporteve që duhet të shkruhen, varet nga numri i lëndëve themelore teorike që kandidatët kanë marrë në vitin e parë. Pra, për çdo lëndë themelorë, kandidatët duhet të shkruajnë të paktën një raport. Me lëndë themelorë nënkuptohet lëndë të tilla si E Drejtë Civile, E Drejtë Penale, E Drejtë Kushtetuese, E Drejtë Administrative, etj.
* Vlerësimi i raportit do të bëhet nga pedagogët përgjegjës të këtyre lëndëve Nëse raporti do të përmbajë grup lëndësh vlerësimi do të bëhet më vete nga përgjegjësit e këtyre grup lëndëve.
* Çdo lëndë themelorë në vitin e parë vazhdon edhe në vitin e dytë. Pedagogët përgjegjës të praktikës së vitit të dytë do të koordinojnë me përgjegjësit e lëndëve kryesore të vitit të parë për mënyrën se si do të zhvillohet lënda në vitin e dytë. Në këtë format çdo lëndë themelorë vazhdon si lëndë praktike në vitin e dytë ku qëllimi i lëndës duhet të jetë raportimi, diskutimi dhe vlerësimi i tij. Pedagogët përgjegjës për lëndët e vitit të parë vazhdojnë mbikqyrjen dhe vlerësimin edhe në vitin e dytë. Çdo lëndë që vazhdon në vitin e dytë në këtë format, vlerësohet në bazë të raportit të prodhuar.

Së dyti, paraprakisht sigurohet kalendari i gjyqeve për të bërë përzgjedhjen e gjyqeve më interesante. Gjithashtu, ka një shtrirje të gjykatave ku kandidatët shkojnë për të ndjekur gjyqet. Pra jo vetëm gjykata e shkallës së parë Tiranë, por edhe gjykata e apelit, Gjykata e Lartë, Gjykata Kushtetuese si dhe gjykatat e rretheve afër Tiranës (Durrēs, Krujë, Kavajë). Sipas nevojës me disa gjykata të ketë marrëveshje paraprake (psh GJL dhe GJK).

Së treti, është e nevojshme përfshirja e gjyqtarëve të përgatitur në mbikqyrjen, koordinimin dhe vlerësimin e kësaj praktike.

**D) Metodologjia e punës në praktikën vëzhguese**

Caktimi i kandidatëve në vendet e stazhit bëhet nga drejtori i shkollës, i cili i komunikon studentëve edhe gjyqtarin, ose prokurorin përgjegjës për stazhin që konsiderohet udhëheqës stazhi. Udhëheqësi i stazhit drejton veprimtarinë praktike të kandidatit, duke e angazhuar atë në konsulta dhe në ndjekjen aktive të procedurave të çështjeve në shqyrtim. Në fund të stazhit udhëheqësi harton një raport të detajuar për veprimtarinë që ka mbuluar kandidati, nivelin e njohurive, fushat ku kërkohet thellim i kualifikimit profesional, si dhe një karakteristikë të etikës profesionale të tij.

Drejtimi i praktikës vëzhguese bëhet nga dy pedagogët e brendshëm Z. Dashamir KORE dhe Z. Arben RAKIPI. Drejtoria e Shkollës së Magjistraturës kontrollon në vijimësi veprimtarinë praktike të kandidatëve gjatë stazhit paraprofessional nëpërmjet pedagogëve të brendshëm. Ata organizojnë kontrollin e frekuentimit të praktikës, takime periodike me kandidatët për t’u njohur me aktivitetin dhe problemet, mbledhin sugjerimet e tyre, si dhe orientojnë ata për shfrytëzimin sa më të plotë të mundësive që ofron praktika e gjykatës a prokurorisë përkatëse për formimin kompleks të tyre.

Drejtoria e shkollës, nëpërmjet pedagogëve përgjegjës ndjek përgatitjen praktike të kandidatëve në vendet e stazhit, pjesëmarrjen në aktivitetet teorike, gjyqet imituese etj.

Vlerësimi i praktikës vëzhguese nëpër Institucionet e Gjyqësorit bëhet nga pedagogët përgjegjës pasi marrin vlerësimin e udhëheqësit të stazhit paraprofesional.

**E) Matrica e programit të vitit të dytë, për ditët që kandidatët janë në ambjentet dhe auditoret Shkollës së Magjistraturës është si më poshtë:**

|  |  |  |
| --- | --- | --- |
| **Nr** | **Programi i vitit të dytë** | **Ngarkesa** |
| **1** | **Kurset në funksion të formimit të përgjithshëm** |  |
| **1.1 Psikologji dhe komunikim** | **14 orë** |
| **1.2 Anglishtja Ligjorë** | **24 orë** |
| **1.3 Kriminalistikë+** | **14 orë** |
| **1.4 Informatika Ligjore** | **14 orë** |
| **Totali** | **66 orë** |
| **2** | **Kurse praktike** |  |
| **2.1 Klinika Ligjore dhe Shkencorë** | **16 orë**  **68 orë** |
| **2.2 Aftësimi i prezantimit të çështjes në gjyq** | **60 orë** |
| **2.3 Shkrim dhe arsyetim ligjor (Pjesa 2)** | **32 orë** |
| **Totali** | **176 orë** |
| **3** | **Debat dhe diskutime & Kurse që do të trajtohen përmes diskutimit të çështjeve gjyqësorë** |  |
| **3.1 Diskutime të çështjeve të praktikës** |  |
| **3.2 Cështje që lidhen me fushën Penale** |  |
| **3.3 Cështje që lidhen me fushën Civile** |  |
| **3.4 Cështje që lidhen me fushën Administrative** |  |
| **3.5 Cështje që lidhen me fushën Kushtetuese** |  |
| **Totali** | **86 orë** |
| **4** | **4.1 Gjyqe imitues /Debat**  **4.2 Përgatitje aktesh** | **24 orë**  **24 orë** |
|  | **Totali** | **48 orë** |
|  | **TOTALI** | **376 orë** |

**F) Institucionet ku do të zhvillohet praktika e kandidatëve për gjyqtarë dhe prokurorë për vitin akademik 2016-2017**

|  |  |  |  |
| --- | --- | --- | --- |
| **Kalendari me ditet, javet dhe muajt per Praktiken paraprofesionale**  **viti akademik 2016-2017 (viti I dyte)** | | | **Ditet/**  **Oret** |
| **semestri i pare** | **4 dite ne Praktike Praktika** | |  |
| **Tetor**  **Java e Pare** | 1. **Tetor – 7 Tetor** | 1. **Gjykata e Rrethit Gjyqesor Tirane (Civile/ Penale)**   **1.1 Kandidatët për Gjyqtarë**  **40 ditë x 8 orë = 320 orë në gjykatën e Rrethit |Gjyqësor Tiranë;**  **1.2 Kandidatët për prokurorë**  **8 ditë x 8 orë = 64 orë në gjykatën e Rrethit Gjyqësor Tiranë ( Dega Penale);**   1. **Prokuroria e Rrethit Tirane**   **1.1 Kandidatët për prokurorë**  **40 ditë x 8 orë = 320 orë në prokurorinë e Rrethit Gjyqësor Tiranë;**  **1.2 Kandidatët për Gjyqtarë**  **8 ditë x 8 orë = 64 orë në prokurorinëe Rrethit Gjyqësor Tiranë ( Dega Penale);** | **384 ore**  **Gjykatë + Prokurori e Rrethit Gjyqësor Tiranë** |
| **Java e Dyte** | **10 Tetor – 14 Tetor** |
| **Java e trete** | **17 Tetor – 21 Tetor** |
| **Java e katert** | 1. **Tetor – 28 Tetor** |
| **Nentor** |  |
| **Java e Peste** | 1. **Tetor – 4 Nentor** |
| **Java e Gjashte** | **7 Nentor – 11 Nentor** |
| **Java e Shtate** | **14 Nentor – 18 Nentor** |
| **Java e Tete** | **21 Nentor – 25 Nentor** |
| **Dhjetor** |  |
| **Java e Nente** | **28Nentor – 2 Dhjetor** |
| **Java e Dhjete** | **4Dhjetor – 9 dhjetor** |
| **Java e Njembedhjete** | **12 Dhjetor – 16 dhjetor** |
| **Java e Dymbedhjete** | **19 dhjetor – 23 Dhjetor** |
| **Janar** |  |  |  |
| **Java e Trembedhjete** | **2 Janar – 6 Janar** | 1. **Gjykata per Krimet e Rënda (kandidatët për gjyqtarë)** 2. **Prokuroria per Krimet e Renda (kandidatët për prokurorë)**   **(16 ditë x 8 orë = 128 orë)** | **128 orë** |
| **Java e Katermbedhjete** | **9 Janar – 13 Janar** |
| **Java e pesembedhjete** | **16 Janar – 20 Janar** |
| **Java e gjashtembedhjete** | **23 Janar – 27 Janar** |
| **Shkurt** |  |  |  |
| **Java e shtatembedhjete** | **30 Janar – 3 Shkurt** | 1. **Gjykata e Apelit** 2. **(kandidaët për gjyqtarë)** 3. **Gjykata per Krimet e Renda**   **(Kandidatët për prokurorë)**  **(8 ditëx 8 orë = 64 orë)** | **64 orë** |
| **Java e tetembedhjete** | **6 Shkurt – 10 Shkurt** |
| **Semestri i dyte** | **3 Ditë në Praktike** |  |  |
| **Shkurt** |  |  |  |
| **Java e nentembedhjete** | **13 Shkurt - 17 Shkurt** | 1. **Gjykata e Apelit per Krimet e Renda**   **(kandidaët për gjyqtarë)**   1. **Gjykata e Apelit per Krimet e Renda**    1. **Kandidatët për prokurorë**   **( 6 dite x 8 orë = 48 orë)** | **48 orë** |
| **Java e njezete** | **20 Shkurt – 24 Shkurt** |
| **Mars** |  |  |  |
| **Java e njezete e nje** | **27 Mars – 3 Mars** | 1. **Gjykata Administrative**   **(kandidaët për gjyqtarë)**   1. **Prokuroria e Apelit per Krimet e Renda**   **(Kandidatët për prokurorë)**  **(12 dite x 8 orë = 96 orë)** | **96 orë** |
| **Java e Njezete e Dy** | **6 Mars – 10 Mars** |
| **Java e Njezete e tre** | **13 Mars – 17 Mars** |
| **Java e Njezete e kater** | **20 Mars – 24 Mars** |
| **Prill** |  |  |  |
| **Java e Njezete e pese** | **27 Mars - 31 Mars** | 1. **Gjykata e Apelit Administrativ**   **(kandidaët për gjyqtarë)**   1. **Prokuroria e Apelit**   **(Kandidatët për prokurorë)**  **(12 dite x 8 orë = 96 orë)** | **96 orë** |
| **Java e Njezete e gjashte** | **3 Prill – 7 Prill** |
| **Java e Njezete e shtate** | **10 Prill – 14 Prill** |
| **Java e Njezete e tete** | **17 Prill – 21 Prill** |
|  |  |  |  |
| **Java e Njetete e nente** | **24 Prill – 28 Prill** | 1. **Gjykata e Larte**   **(6 dite x 8 orë = 48 orë)** | **48 orë** |
| **Java e Tridhjete Maj** | **1 Maj – 5 Maj** |
| **Maj** |  |  |  |
| **Java e Tridhjete e nje** | **8 Maj – 12 Maj** | 1. **Gjykata Kushtetuese**   **(6 dite x 8 orë = 48 orë)** | **48 orë** |
| **Java e Tridhjete e dy** | **15 Maj – 19 Maj** |
|  |  |  |  |
| **Java e Tridhjete e tre** | **22 Maj – 26 Maj** | * **Vizitat ne Institucione te Ndryshme** | **48 orë** |
| **Java e Tridhjete e kater Qershor** | **29 Maj – 2 Qershor** |
|  |  |  |  |
|  |  | **Gjithsej 960 orë** | |

**G) Mënyra e Vlerësimit të vitit të dytë**

**Gjatë vitit të dytë,** vlerësohen në mënyrë të vazhdueshme disa komponentë:

* **Pjesa teorike:**

Mënyra e vlerësimit të kursevenë funksion të formimit të përgjithshëm &Kurseve praktike të vitit të dytë do të jetë me pikë në varësi të specifikës së kursit, me provim ose me forma të tjera vlerësimi”.

Rezultatet i bashkëngjiten lëndëve të grupit të dytë dhe vlerësimit përfundimtar.

* 1. **1.** Mënyra e vlerësimit të kurseve me formim të përgjithshëm **do të jetë:**
  2. **4 kurse me 100 pikë**
  3. **2.** Mënyra e vlerësimit të kurseve me karakter praktik **do të jetë:**

**3 kurse me 100 pikë**

* **Pjesa praktike:**

**Mënyra e vlerësimit të kurseve** që realizohen përmes diskutimit të çështjeve gjyqësore **do të jetë:**

* 1. **1.** Mënyra e vlerësimi të gjyqeve imituese.
  2. Realizimi i gjyqeve imituese gjatë vititdhe vlerësimi, bëhet nga pedagogët përgjegjës. Vlerësohet me **100 pikë me koefiçient vështirësie 1.5**;
  3. **2.** Mënyra e vlerësimit të praktikës në Institucione të ndryshme. (Gjykata & Prokurori)**:**

Vlerësimi i praktikës bëhet nga pedagogët përgjegjës pas marrjes së vlerësimit nga udhëheqësit e stazhit paraprofesional. Praktika në institucionet e Gjyqësorit vlerësohet me **100 pikë në total me koefiçient vështirësie 1.5.**

* 1. **3.** Mënyra e vlerësimit të praktikës dhe diskutimeve të cështjeve në sesionet interaktive

në auditor:

Vlerësimi bëhet nga pedagogët përgjegjës përmes raporteve, debateve dhe diskutimeve të cështjeve në sesionet interaktive, të cilat bëhen për çdo lëndë. Vlerësimi përfundimtar do të jetë me **100 pikë totali me koefiçent vështirësie 1.5.**

* Vlerësimi i të gjithë komponentëve **të cilët mbulojnë pjesën e praktikës** bëhet në një proçesverbal përfundimtar të nënshkruar nga pedagogët e brendshëm të ngarkuar me drejtimin e praktikës së vitit të dytë dhe është **në total 450 pikë**.
* **Tema :**

**Mënyra e vlerësimit të Temës:**

Tema miratohet nga Drejtoria e Shkollës në fillim të cdo viti akademik. Përgatitet nën udhëheqjen e Shkollës së Magjistraturës e cila zgjedh një drejtues me eksperiencë praktike e shkencore. Mbrojtja e Temës bëhet para një jurie të përbërë si rregull nga pesë pedagogët e brendshëm të caktuar me vendim të drejtorisë së SHM. Vlerësimi maksimal për cdo temë është **100 pikë me koeficent vështirësie 2**.

* Vlerësimi maksimal i vitit të dytë është 1350 pikë dhe del si rezultat i mbledhjes së pikëve të pjesës teorike dhe pjesës praktike sipas tabelës bashkangjitur.
* Vlerësimi total i të gjithë komponentëve të vitit të dytë bëhet me Vendim të Këshillit Pedagogjik në fund të çdo viti akademik.

**G ) Skema vlerësimit për vitin e dytë me komponentet e rinj do të jetë:**

Shuma e ponderuar

= Shuma e pikëve të kurseve të Grupit II në vitin e dytë

= Gjyqet Imituese

= Vlerësimi i praktikës & diskutimeve të cështjeve në sesionet interaktive

= Vlerësimi i temës

= Vlerësim i praktikës në Institucione

= 1.5 (një pikë pesë) Koefiçienti i vështirësisë

= 1 (një) Koefiçienti i vështirësisë të Grupit II

= 2 (dy) Koeficenti i vështirësisë për temën e vitit të dytë